Tájékoztató Helyi Iparűzési adó bevallásával kapcsolatban

Tisztelt Adózóink!

Tájékoztatjuk Önöket, hogy 2021. január 1-jétől az állami adó- és vámhatóságnál kötelesek benyújtani a helyi iparűzési adó (HIPA) bevallásokat javításokat és önellenőrzéseket.

A Magyar Közlönyben közétett 2020. évi CXVIII. törvény az egyes adótörvények módosításáról rendelkezik arról, 2021. január 1-jétől a helyi iparűzési adóalanyok nem az önkormányzati, hanem **csak és kizárólag az állami adóhatósághoz kötelesek benyújtani helyi iparűzésiadó-bevallásukat.** Ezek a nyomtatványok – a korábbiaknak megfelelően - a Nemzeti Adó- és Vámhivatal (NAV) honlapján <https://www.nav.gov.hu/>  elérhetőek, kitöltésükhöz pedig ÁNYK program szükségeltetik.

Kizárólag az **egyéni vállalkozónak nem minősülő magánszemély iparűzési adóalany (vállalkozó)** az iparűzési adóbevallási nyomtatványt **papíralapon is benyújthatja**, tekintve, hogy e minőségében nem kötelezhető elektronikus kapcsolattartásra. Amennyiben a magánszemély vállalkozó a **papíralapú bevallás-benyújtást választja**, akkor azt az önkormányzati adóhatósághoz teheti meg. A nyomtatványok 2021. januárjától elérhetővé válnak majd a https://www.mosonmagyarovar.hu honlapon, így kérjük hogy ezen nyomtatványokról majd ott tájékozódjanak.

Lényeges információ, hogy az **iparűzési adóbevallás feldolgozása, esetleges javítása** továbbra is az önkormányzati adóhatóságnál történik, valamint **az adófizetést** is az önkormányzat számlájára kell változatlanul megtenni.

 A helyi iparűzési adó és adóelőleg fizetési kötelezettséget Mosonmagyaróvár Város esetében az önkormányzat iparűzési adó beszedési számlájára lehet és kell megfizetni.

**Mosonmagyaróvár iparűzési adó beszedési számla: 11737076-15367400-03540000**

Az Elektronikus Önkormányzati Portálról a helyi iparűzési adóbevallások 2021. január hónaptól nem lesznek elérhetők, így azok benyújtására sincs lehetőség.

Köszönjük, hogy adókötelezettségek betartásával és adófizetéseikkel hozzájárulnak Mosonmagyaróvár Város fejlődéséhez.

Mosonmagyaróvár, 2020. 12. 10.

**Mosonmagyaróvár Város Önkormányzati Adóhatósága**